CELEX: 62016TN0904
Language: mt
Date: 2016-12-21 00:00:00
Title: Kawża T-904/16: Rikors ippreżentat fil-21 ta’ Diċembru 2016 – Labiri vs KESE u Il-Kumitat tar-Reġjuni

27.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/33
            
         Rikors ippreżentat fil-21 ta’ Diċembru 2016 – Labiri vs KESE u Il-Kumitat tar-Reġjuni
   (Kawża T-904/16)
   (2017/C 063/44)
   Lingwa tal-kawża: il-Franċiż
   
      Partijiet
   
   
      Rikorrent: Vassiliki Labiri (Brussell, il-Belġju) (rappreżentanti: J.-N. Louis u N. De Montigny, avukati)
   
      Konvenuti: Il-Kumitat Ekonomiku u Soċjali Ewropew, Il-Kumitat tar-Reġjuni tal-Unjoni Ewropea
   
      Talbiet
   
   Tiddikjara u tiddeċiedi li,
   
               —
            
            
               id-deċiżjoni tas-Segretarju Ġenerali tal-Kumitat tar-Reġjuni, tal-11 ta’ Mejju 2016, li tassenja mill-ġdid lir-rikorrent bħala amministratur fid-direttorat tat-traduzzjoni b’eżekuzzjoni tal-ftehim bonarju milħuq fil-Kawża F-33/15, hija annullata;
            
         
               —
            
            
               il-KESE huwa ħati ta’ użu ħażin ta’ poter u kiser l-obbligu ta’ lealtà tiegħu lejn ir-rikorrent billi qarraq bih deliberatament dwar il-portata tal-ftehim milħuq bejn il-partijiet fl-4 ta’ Frar 2016;
            
         
               —
            
            
               il-KESE u l-KtR huma kkundannati in solidum għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv, ibbażat fuq il-ksur tal-Artikolu 266 TFUE, sa fejn id-deċiżjoni kkontestata ġiet adottata bi ksur manifest tar-ftehim bonarju milħuq fil-Kawża F-33/15, Labiri vs KESE.
            
         
               2.
            
            
               It-tieni motiv, ibbażat fuq użu ħażin ta’ poter, sa fejn ir-rikorrent ġie mqarraq deliberatament dwar il-portata tal-ftehim milħuq bejn il-partijiet u iktar preċiżament dwar l-interpretazzjoni taż-żewġ kumitati tat-termini tal-ftehim.